Arles

Arles je francúzske mesto v departemente Bouches-du-Rhône, región Provence-Alpes-Côte d’Azur na rieke Rhône. Má asi 52 000 obyvateľov.

Poloha 
Mesto má rozlohu . Najvyšší bod je položený  a najnižší bod

Dejiny 
V staroveku sa Arles nazývalo Arelas alebo Arelate. Mesto založili Galovia v mieste ligúrskeho sídla Theline. Gaius Iulius Caesar ho v roku 46 pred Kr. povýšil na rímsku vojenskú kolóniu Colonia Julia Paterna Arelate Sextanorum. Mesto skoro získalo veľký význam a súťažilo s Marseille o prestíž v obchode. Najviac sa mesto rozvíjalo za cisára Konštantína, ktorý Arles zväčšil a skrášlil a do mena pridal Constantina. Od roku 395 sa stal hlavným mestom Galie. V roku 402 potom bola Praefectura Galliarum, najvyšší úrad Západorímskej ríše, presunutá z Trieru do Arles.

V 3. storočí sa Arles stalo sídlom biskupa, v roku 400 arcibiskupa. Ako významné obchodné centrum bolo miesto niekoľkokrát dobyté a zničené Vizigótmi a Saracénmi. Od roku 536 patrilo mesto Franskej ríši, od roku 879 bolo Arles hlavným mestom Kráľovstva Burgundského.

Pamiatky a múzea 

Rímske pamiatky
 amfiteáter
 rímske divadlo
 Alyscamps – rímsky cintorín so sarkofágmi
 rímske kúpele

Stredoveké a novoveké pamiatky
 kostol Notre-Dame-de-la-Major
 katedrála Saint Trophime z 12. storočia v provensalskom románskom štýle
 kláštor Saint-Trophime
 kostol Saint Honorat z 12. storočia
 arcibiskupský palác s fasádou z roku 1786
 kaplnka Saint Anne
 kostol Saint-Blaise

Múzeá 
 Musée d’Arles et de la Provence Antique – archeologické múzeum
 Museon Arlaten – etnografické múzeum založené Frederikom Mistralom
 Musée Réattu – múzeum výtvarných umení
 Musée de la Camargue

Obyvateľstvo 
Počet obyvateľov je 52 979 obyvateľov (2009).

Nasledujúci graf zobrazuje vývoj počtu obyvateľov.

Osobnosti 
 Favorinus z Arelaty (cca * 80 – † 150), rímsky rétor a polyhistor galského pôvodu
 Maximianus (cca * 250 – † 310), rímsky cisár
 Konštantín II. (* 316 – † 340), rímsky cisár
 Konštancia z Arles (cca * 986 – † 1032), francúzska kráľovná, manželka Róberta II.
 Trophime Bigot (* 1579 – † 1650), maliar
 Vincent van Gogh (* 1853 – † 1890), holandský maliar
 Guy Debord (* 1931 – † 1994), marxistický básnik a umelec
 Christian Lacroix (* 1951), módny návrhár
 Djibril Cissé (* 1981), futbalista

Partnerské mestá 
  Cubelles, Španielsko
  Fulda, Nemecko
  Jerez de la Frontera, Španielsko
  Kalymnos, Grécko
  Pskov, Rusko
  Sagné, Mauritánia
  Vercelli, Taliansko
  Verviers, Belgicko
  Wisbech, Veľká Británia
  York, Pensylvánia, USA
  Zhouzhuang, Čína

Referencie

Pozri aj 
Zoznam obcí departementu Bouches-du-Rhône
 Zoznam miest vo Francúzsku

Iné projekty

Externé odkazy 
 Oficiálna stránka
 Fotografie románskych pamiatok v Arles a ich pôdorysy
 Fotografie amfiteátru
 Archeologické múzeum v Arles

Zdroj 

 
Mestá v Provence-Alpes-Côte d’Azur
Lokality Svetového dedičstva vo Francúzsku
Archeologické lokality vo Francúzsku
Obce v departemente Bouches-du-Rhône